Dit is asof ons 'n onvermoë het om lig te leef. Ons is so vasgevang binne ons ego stories dat bitter min mense dit regkry om eenvoudiger, sagter en gelukkiger te leef.
Zen Boeddhisme en vele ander oosterse wysheidstradisies kan direk terug herlei word na sy filosofie. 'n Filosofie wat jou kan help om vrede te maak met jou omstandighede, en die ontvouing daarvan in hierdie oomblik. Om "ja" te kan sê vir wat is – goed of sleg.
Want eers as jy kan aanvaar wat is, so vertel Lao Tzu, kan jy vrede in die oomblik beleef. En vanuit hierdie vrede vloei daar dan 'n krag wat positiewe invloed het op jou elke dag lewe.
Net weer vinnig, Lao Tzu word beskou as die skrywer van die een-en-tagtig versies wat saamgevat is in die Tao Te Ching (uitgespreek Dow De Jing). Maar soos wat so baie keer met sulke ou oorgelewerde tekste gebeur, het Lao Tzu (wat heel moontlik nie 'n historiese figuur was nie) die versamelnaam geword vir die filosofiese denke van vooraanstaande Chinese denkers van daardie tyd.
In elk geval, die filosofie van hierdie geskrif is dat selfs oënskynlike chaos 'n delikate balans het. Hieruit is 'n filosofie van, "volg die weg van minste weerstand" gebore.